O God van hoop, gee ons u vrede 



Ons wil in stryd en moei-lik - he - de 


van U al - leen ons heil ver-wag. 

Ons het 'n hoop wat oor die einde 
oor sterwensuur en graf heen reik. 
Dis onaantasbaar vas en seker 
as alle aardse dinge wyk. 

Ons het ‘n toekoms saam met Christus - 
Die einde is maar die begin. 

Die dood is oorgang tot die lewe - 
ons woon by God vir ewig in. 






Nooit kan geloof te veel verwag nie, 
want God bly aan sy Woord getrou. 
Geen grense is daar aan sy mag nie, 
Hy sal al sy beloftes hou. 

Die hoop op Hom vervul ons lewe, 
laat ons die koninkryk verwag, 
totdat die volheid van sy vrede 
nuut deurbreek op die laaste dag. 

